168427 – 01032024 – Preşedintele PSD, Marcel Ciolacu, participă în zilele de 1 și 2 martie 2024 la Congresul PES de la Roma, în care se va adopta programul electoral al social-democraţilor pentru Parlamentul European şi va fi desemnat candidatul PES pentru preşedinţia Comisiei Europene.
Potrivit formaţiunii, cu ocazia reuniunii liderilor social-democraţi din Uniunea Europeană, prim-ministrul Marcel Ciolacu va avea întrevederi cu Preşedintele Guvernului Spaniei Pedro Sánchez, Cancelarul Germaniei Olaf Scholz, Prim-ministrul Danemarcei Mette Frederiksen, preşedintele PES Stefan Löfven, candidatul comun al PES pentru preşedinţia Comisiei Europene Nicolas Schmit, precum şi cu alţi lideri social-democraţi din Europa.
În cadrul congresului va fi adoptat programul electoral social-democraţilor pentru Parlamentul European şi va fi desemnat candidatul comun al PES pentru preşedinţia Comisiei Europene.